Charles Eugène Delaunay
Den Charles-Eugène Delaunay, gebuer den 9. Abrëll 1816 zu Lusigny-sur-Barse bei Troyes, a gestuerwen de 5. August 1872 bei Cherbourg, war e franséische Mathematiker an Astronom.

Säi Liewen 
Den Delaunay huet beim Jean-Baptiste Biot op der Sorbonne zu Paräis studéiert. A sengen Aarbechten huet e sech mat der Himmelsmechanik an dem Dräikierperproblem beschäftegt.

Am Joer 1870 krut de Charles-Eugène Delaunay d'Goldmedail vun der Royal Astronomical Society zu London. Am selwechte Joer gouf hien Direkter vum Paräisser Observatoire.

De Charles-Eugène Delaunay ass de 5. August 1872 bei engem Schëffsongléck am Hafe vu Cherbourg erdronk.

Hien ass mat sengem Numm op dem Eiffeltuerm veréiwegt, kuckt och: 72 Nimm um Eiffeltuerm.

Publikatiounen 
 Cours élémentaire de mécanique. (1850)
 Traité de mécanique rationnelle. (1856)
 La Théorie du mouvement de la lune. 2 Bde. (1860-7)

Kuckt och 

Franséisch Astronomen
Goldmedail vun der Royal Astronomical Society
Gebuer 1816
Gestuerwen 1872